หุ้นเทคนิคเด่น – บล.เอเซียพลัส กรุ๊ป โฮลดิ้งส์
บล.เอเซียพลัส กรุ๊ป โฮลดิ้งส์ ระบุเทคนิคเช้านี้
9 มิ.ย. 2558

WHA หว่าหวา มาอีกแล้ว แนวรับ 3.82 บาท แนวต้าน 4.00 บาท
ประเด็นวิเคราะห์:
– WHA ทำจังหวะฟื้นตัวต่อเนื่อง จากการทำจังหวะยก High ยก Low ตามกรอบ Channel ขาขึ้นที่วาดไว้ โดยล่าสุดราคาได้ทำจังหวะ Breakout ผ่านแนวต้านเดิมบริเวณ 3.82 บาท ขึ้นมาได้ ในช่วงชั่วโมงสุดท้ายการซื้อขายจนล่าสุดขึ้นมาปิดที่ 3.86 บาท ด้วย Volume ที่ปรับเพิ่มขึ้นต่อเนื่องอย่างมีนัยฯ สะท้อนถึงราคาที่กำลังอยู่ในช่วง Momentum ขาขึ้น
– นอกจากนี้ MACD ยังคงส่งสัญญาณบวกจากการตัดเส้น 0 ขึ้นมาได้ ซึ่งการเกิดพร้อมกับ Volume ที่เข้ามามาก ทำให้เชื่อว่าราคาจะมีโอกาสปรับขึ้นได้ต่อไปในระยะสั้น โดยมีเป้าหมายทำกำไรที่บริเวณกรอบบนของกรอบคู่ขนานขาขึ้นที่ 4.00 บาท
– ขอซื้อเพราะเหงามือ โดยมีเป้าหมายทำกำไรที่ 4.00 บาท และ ตั้งจุดตัดขาดทุนที่ 3.74 บาท